Armata din Coreea de Sud a afirmat că obiecte neidentificate despre care se crede că sînt din Coreea de Nord au fost văzute în apropierea graniţei fortificate şi a cerut oamenilor să stea deoparte şi să anunţe Armata sau Poliţia.
Pînă miercuri, au fost detectate peste 90 de baloane, unele aterizînd, iar altele fiind încă în aer, a relatat o sursă militară, notează Noi.md cu referire la news.ro.Fotografiile publicate în presa sud-coreeană arată un balon alb cu o pungă de plastic legată de el, iar într-o altă imagine se vede un balon căzut, cu gunoi împrăştiat în jurul său.
Viceministrul Apărării din Coreea de Nord a avertizat anterior că ”mormane de deşuri din hîrtie şi gunoi” vor fi trimise în Sud, ca răspunsul la faptul că această ţară a făcut să zboare ”lucruri murdare” în Nord.
De cîţiva ani, activişti din Coreea de Sud au trimis baloane în Coreea de Nord cu pliante în care îi critică pe conducători.